### Resume

Vejle Kommune, JURA, har anmodet om en lokalplan for et erhvervsområde ved [adresse] i Jelling. Området er i dag landbrugsjord og er placeret ved ankomsten til Jelling med eksisterende erhvervsområde mod vest og boligområdet [adresse] mod syd. Lokalplanforslaget giver mulighed for erhverv i miljøklasse 1-4 som f.eks liberalt erhverv, håndværkervirksomheder, lager, værksted og engros, og at der kan etableres butikker med særlig pladskrævende varer langs [adresse].

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 31. maj 2022, pkt. nr. 129, at igangsætte udarbejdelse af lokalplan nr. 1372.

Lokalplanens indhold

Erhvervsområdet i Jelling er ved at være fuldt udbygget, og JURA ved Vejle Kommune har derfor anmodet om at få udarbejdet en ny erhvervslokalplan, der kan sikre attraktive erhvervsgrunde i Jelling. Området omfatter et ca. 7,4 ha stort areal og er udlagt til erhverv i miljøklasse 1-4 i kommuneplanen. Området er beliggende langs [adresse], med det eksisterende erhvervsområde mod vest og boligområdet [adresse] mod syd. Området er i dag landbrugsområde. Da erhvervsområdet kommer til at markere den nye ankomst til Jelling, er der i lokalplanforslaget stillet krav om beplantningsbælte langs det østlige skel. Lokalplanen giver mulighed for erhverv i miljøklasse 1-4 som f.eks liberalt erhverv, håndværkervirksomheder, lager, værksted og engros, og at der kan etableres butikker med særlig pladskrævende varer langs [adresse]. Langs Vejlevej stilles der særlige krav til arkitektur, skiltning og beplantning, så ankomsten til Jelling opleves indbydende.

Miljøvurdering

Forslag til lokalplan nr. 1372 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen fastsættes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

[adresse]Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Erhvervsområdet er beliggende i tilknytning til Jelling, og med eksisterende erhvervsområde som nabo.

Det er derfor muligt at udnytte eksisterende infrastruktur, og der vil også blive mulighed for fjernvarme i området.

Derudover er området velbeliggende i forhold til muligheder for kollektiv trafik.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1372 vedtages og offentliggøres i 4 uger. |

### Beslutning

Anbefalet.